  Майя Бывальцева Ижкарысь школаосы нырысетӥ классэ 2017-тӥ арын мынӥсьёслэн анай-атайёссылэсь куриськонъёссэс кутон 1-тӥ тулыспалозь кутскоз. 10-тӥ толшоре со сярысь ивортӥз кар администрацилэн пресс-службаез. 25-тӥ оштолэзёзь дышетсконниос кар администрацилэн пуктэтэныз школа борды юнматэм интывылын улӥсь пиналъёсты басьтон сярысь ужпумез сэрттозы-пертчозы. Соосты дышетон юртэ нырысь ик кутыны кулэ. Кар администрацилэн пресс-службаез ивортэмъя, Россиысь Дышетонъя но тодосъя министерство дышетскыны кутон сярысь ужкагазэ воштонъёс пыртыны малпа. Соин валче чакланъёсъя 25-тӥ оштолэзьысен дышетсконниосын бордазы юнматымтэ интывылъёсын улӥсь пиналъёсты басьтон сярысь ужпумез эскерозы. Али соослэсь куриськонъёссэс куто 1-тӥ пӧсьтолэзьысен. Куриськонэз сётыны луэ школае мыныса но, кун юрттӥськетъя портал пыр электрон амалэн но. Дышетсконние пыртон понна кулэ нылпилэн вордӥськем сярысь свидетельствоез, улон интыя регистрациез, анай-атайлэн ужкагазэз но куриськон. Вань ужкагазъёсты басьтэмзы бере пумкылъян кутэмын луыны кулэ 7 ужан нунал куспын. Тодэ вайытом, куриськон сётыны луэ «Столичный» микрорайонын пуктӥськись школае но. Тегъёс: Дышетон Ижкар Удмуртия нылпиос школаос  